
	ACTA 


	Expedient núm.: 
	Òrgan col·legiat: 

	JGL/2020/34 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	14 de setembre de 2020 

	Durada 
	des de les 19.00 fins a les 21.15 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Rosó Barrera i Call
	1r tinenta d’alcaldia
	No

	Ramon Montaner i Viladrich
	2n tinent d’alcaldia
	Sí

	Judit Gisbert i Ester
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2020/33 de la Junta de Govern Local de la sessió duta a terme el dia 31 d'agost de 2020, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


AIGÜES
	Expedient 1404/2020. Modificació de pòlisses de subministrament d’aigua, agost de 2020

	Favorable
	Tipus de votació: unanimitat

	El regidor delegat de Serveis municipals, Ramon Xandri, informa de les modificacions de les pòlisses de subministrament d’aigua potable que s’han presentat durant el mes d’agost de 2020:
 


CEMENTIRI
	Expedient 1409/2020. Concessió de dret funerari de nínxol

	Favorable
	Tipus de votació: unanimitat

	Vista la sol·licitud de concessió de dret funerari d’un nínxol;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el dret funerari sol·licitat, un cop pagada la taxa establerta a l'ordenança corresponent.


 

	Expedient 1419/2020. Lloguer de dret funerari d’un nínxol 

	Favorable
	Tipus de votació: unanimitat

	Vista la sol·licitud de lloguer de dret funerari d’un nínxol del cementiri municipal de Solsona;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el lloguer sol·licitat per un termini de 5 anys, un cop pagada la taxa establerta a l'ordenança corresponent.


	Expedient 1407/2020. Trasllat de restes mortals d’un nínxol 

	Favorable
	Tipus de votació: unanimitat

	Vista la sol·licitud de permís per traslladar unes restes mortals;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita, un cop pagada la taxa establerta a l'ordenança corresponent.


CONVENIS
	Expedient 1428/2020. Segona addenda al conveni de col·laboració amb el Departament d'Educació per al Pla Educatiu d'Entorn, curs 2019-2020

	Favorable
	Tipus de votació: unanimitat

	Es dóna compte de la segona addenda al conveni de col·laboració entre l'administració de la Generalitat de Catalunya, mitjançant el departament d'Educació i l’Ajuntament de Solsona per al Pla Educatiu d'Entorn del curs 2019-2020 i que es transcriu tot seguit:
«Segona addenda al conveni de col·laboració entre l'administració de la Generalitat de Catalunya, mitjançant el departament d'Educació i l’Ajuntament de Solsona per al Pla Educatiu d'Entorn del curs 2019-2020
Reunits
Pel Departament d'Educació de la Generalitat de Catalunya
El senyor Juan José Falcó i Monserrat, director general d'Atenció a la Família i Comunitat Educativa del Departament d'Educació, nomenat pel Decret 209/2019, de 25 de setembre (DOGC núm. 7969, de 27.9.2019), i actuant en l’exercici de les facultats delegades per Resolució ENS/1839/2011, de 20 de juliol, de delegació de competències de la persona titular del Departament d'Ensenyament (DOGC núm. 5930, de 28.7.2011) en diversos òrgans del Departament.
Per l'Ajuntament de Solsona
L’Il·lustríssim Senyor David Rodríguez i González, alcalde de Solsona, elegit en la sessió del Ple de la Corporació de 15 de juny de 2019 i fent ús de les facultats que li són reconegudes a l’article 53.1.a del Text refós de la Llei municipal i de règim local de Catalunya, aprovat pel Decret legislatiu 2/2003, de 28 d’abril.
En ús de les seves atribucions, ambdues parts es reconeixen mútuament la capacitat jurídica suficient per formalitzar aquest conveni.
Exposen
1. Que amb data 10 d'abril de 2019 es va subscriure un conveni de col·laboració entre l’Administració de la Generalitat de Catalunya mitjançant el Departament d’Educació i l’Ajuntament de Solsona per al Pla educatiu d'entorn, amb número d’expedient 2019/0327.
2. Que el Departament d’Educació de la Generalitat de Catalunya i l’Ajuntament de Solsona van subscriure una addenda, amb data 28 d'octubre de 2019, al conveni de col·laboració per al Pla educatiu d'entorn.
3. Que el conveni esmentat en el punt 1 d’aquesta addenda preveu que els recursos econòmics que es destinaran al Plans Educatius d’Entorn es concretaran mitjançant una addenda al conveni.
Per tot això, ambdues parts, reconeixent-se mútua capacitat per actuar, consideren convenient formalitzar la present addenda de conformitat amb les següents
Clàusules
Primera. L’objecte d’aquesta addenda és concretar l’import de les despeses destinades al desenvolupament de les actuacions adreçades a donar suport al Pla educatiu d'entorn, per al curs acadèmic 2020-2021.
Segona. El Departament d’Educació hi col·laborarà aportant la quantitat total de 3.000 euros, amb l’objectiu de donar suport a actuacions que fomentin l’èxit escolar, la participació de les famílies i la cohesió social.
Aquest import es distribueix en les següents anualitats:
2020: 60% de la quantitat total: 1.800 euros
2021: 40% de la quantitat total: 1.200 euros.
La quantitat corresponent a l’any 2020 es farà efectiva a càrrec de la posició pressupostària D/460000101/4241/0000 del centre gestor EN0704 del pressupost de la Generalitat de Catalunya per a l’any 2020. La quantitat corresponent al 2021 es farà efectiva a càrrec de la posició pressupostària equivalent de l'any 2021.
Tercera. L’Ajuntament de Solsona farà una aportació mínima del 30% respecte de la dotació ordinària del Departament d’Educació.
Quarta. El Departament d’Educació tramitarà en concepte de bestreta el 60% de la quantitat total en el moment de la signatura d’aquesta addenda i la quantitat restant (40% de la quantitat total) es tramitarà un cop es justifiqui correctament l’import total, mitjançant la presentació per part de l’Ajuntament de Solsona de la documentació següent:
1. Certificat de l’interventor/a o del secretari/a-interventor/a de l’Ajuntament, amb el vistiplau de l’alcalde o alcaldessa, conforme les despeses certificades s’adeqüen al pressupost inclòs en el pla d’actuació. En aquest certificat, s’ha de fer constar la relació de despeses efectuades que ha d’incloure també les de l’Ajuntament per un import mínim del 30% respecte de l’aportació del Departament d’Educació, amb indicació de les aplicacions pressupostàries amb càrrec a les quals s’ha fet la despesa, el nom i NIF del creditor, el concepte, l’import i la data de pagament. En cas que el pagament de les factures no s’hagi fet efectiu, caldrà indicar la data prevista per al seu pagament.
2. Full resum de les despeses portades a terme.
3. Certificat de l’acta signada d’aprovació de la memòria per part de la comissió Representativa-Institucional, prevista a la clàusula tretzena del conveni de col·laboració.
Aquesta documentació s’ha de presentar no més tard del 15 d’octubre de 2021.
Cinquena. L’Administració de la Generalitat i els ens que conformen el seu sector públic poden portar a terme actuacions de control i requerir informació al destinatari o destinatària final del fons, d’acord amb el que preveu l’article 90 bis del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
L’Ajuntament està obligat a destinar els fons rebuts a les activitats objecte d’aquesta addenda i a justificar l’aplicació d’aquests fons d’acord amb els conceptes establerts a la clàusula segona.
Així mateix, l’Ajuntament estarà obligat a facilitar tota la informació que li sigui requerida pels òrgans de control de l’Administració de la Generalitat de Catalunya i la Sindicatura de Comptes o altres òrgans competents.
Sisena. Aquesta addenda serà vigent des de la data de la seva signatura i fins al 31 de desembre de 2021.
Setena. Aquesta addenda està sotmesa als requisits establerts en el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre. 
I en prova de conformitat, les parts signen aquesta addenda.»
A proposta de la regidora delegada d'Educació,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda aprovar el contingut de la segona addenda del conveni esmentat i autoritzar l’alcalde per signar-la.


	Expedient 1432/2020. Conveni de col·laboració amb el Grup de Teatre Lacetània per a la representació de l'obra de teatre que es dur a terme durant la Festa Major

	Favorable
	Tipus de votació: unanimitat

	Es dóna compte del conveni de col·laboració amb el Grup de Teatre Lacetània per a la representació de l'obra de teatre que es dur a terme durant la Festa Major i que es transcriu tot seguit:
«Conveni de col·laboració entre l'Ajuntament de Solsona i el Grup de Teatre Lacetània
Solsona, _____________ de 2020
Reunits
D’una banda, David Rodríguez i González, alcalde de l'Ajuntament de Solsona, actuant en el seu nom i representació, amb domicili al carrer del Castell, 20 de la ciutat de Solsona i amb CIF núm. P2525700G.
I, de l’altra, Josep M. Parcerisa i Albacete, president del Grup de Teatre Lacetània, actuant en el seu nom i representació, amb seu social al Casal de Cultura, despatx 25 de la ciutat de Solsona i amb CIF núm. G25201484.
Exposen
I. Que el Grup de Teatre Lacetània és una entitat que, a banda de les representacions teatrals, té com a objectiu també la difusió del teatre a la ciutat de Solsona i l’organització d’esdeveniments dins d’aquest àmbit.
II. Que l’Ajuntament de Solsona (en endavant, l’Ajuntament), a través de la regidoria de Cultura, organitza anualment la Festa Major, en el marc de  la qual es programa la representació d’una obra de teatre al Teatre Comarcal de Solsona, de propietat municipal.
III. Que els darrers anys la representació de l’obra de teatre de la Festa Major ha anat a càrrec del Grup de Teatre Lacetània.
IV. Que és voluntat d’ambdues parts que la representació de l’obra de teatre del dia 7 de setembre continuï sent a càrrec del Grup de Teatre Lacetània i, per formalitzar-ho, acorden signar un conveni de col·laboració que ho reguli.
Per tot això, les parts
Acorden
Primer. El Grup de Teatre Lacetània s’encarregarà de les representacions de l’obra de teatre que, en el marc de la Festa Major de Solsona, es faran al Teatre Comarcal de Solsona.
Segon. Per fer front a les despeses que comporti la representació de l’obra, l’Ajuntament contractarà al Grup de Teatre Lacetània, l’obra de la Festa Major per l’import de dos mil euros (2.000,00 €), o atorgarà una subvenció per aquest mateix import.
Tercer. L’elecció de l’obra que es representarà serà a càrrec del Grup de Teatre Lacetània, que ho comunicarà a l’Ajuntament amb l’antelació suficient per tal que es pugui publicar al programa d’actes oficial de la Festa Major.
Quart. La gestió i el resultat econòmic de les representacions anirà a càrrec del Grup de Teatre Lacatània. 
Cinquè. No obstant l’acordat en el punt anterior, l’Ajuntament col·laborarà en la venda anticipada de les entrades possibilitant que aquesta es faci a l’Oficina de Turisme.
Sisè. L’Ajuntament cedeix gratuïtament al Grup de Teatre Lacetània la utilització del Teatre Comarcal de Solsona els dies en què es facin les representacions. Pel que fa als assaigs anteriors a la representació, serà precís que el Grup de Teatre n’haurà fet  prèviament la reserva i, en funció de la disponibilitat de la instal·lació, haurà arribat a un acord amb la regidoria de Cultura.
Setè. En fixar l’horari de les representacions, el Grup de Teatre Lacetània procura que no coincideixin amb actes organitzats per l’Ajuntament amb motiu de la Festa Major.
Vuitè. El conveni que avui se signa fa relació a la Festa Major de l’any 2020. Es podrà prorrogar per acord exprés de les dues parts.
Novè. D’acord amb la Llei 38/2003, de 17 de novembre, General de Subvencions, s’haurà d’acreditar el compliment de l’objecte de la subvenció pública, aportant el compte justificatiu on consti:
- memòria justificativa de l’actuació
- cost total de l’actuació (còpia de les factures i altres documents de valor probatori equivalent) i/o factura justificativa del contracte
- finançament de l’actuació (recursos propis i altres ajuts)
- full de dades bancàries.
Desè. Els documents justificatius hauran de tenir correspondència amb l’any de concessió de la subvenció i s’hauran d’aportar dins aquesta mateixa anualitat a no ser que s’hagi sol·licitat pròrroga. L’incompliment d’aquest requisit porta implícita la renuncia a l’ajut i es procedirà d’ofici a la seva revocació.
I, perquè així consti, les parts signen el present conveni per duplicat i a un sol efecte en la data i lloc indicats a l’encapçalament.»
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


GOVERNACIÓ
	Expedient 1400/2020. Actuació musical en directe, dia 9 de setembre

	Favorable
	Tipus de votació: unanimitat

	Vista la sol·licitud d’autorització per oferir una actuació musical en directe, d'una hora, a la terrassa d’un bar situat el dia 9 de setembre, a partir de les 21.30 hores;
Vist l'informe 290/2020 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda comunicar al sol·licitant que l’autorització de l’actuació musical queda condicionada al fet que el soroll que pugui ocasionar no pot superar els 70 decibels. A causa de la crisi sanitària provocada per la COVID-19 l’organització serà la responsable del compliment de les normes de seguretat higièniques i distanciament social i del compliment estricte dels horaris fixats i de les possibles incidències que es puguin produir. 


 

	Expedient 1410/2020. Tarja de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de concessió de la tarja de proximitat per a l’accés de vehicles  al nucli antic mitjançant control remot;
Atès que compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita. Es comunica al sol·licitant que s'ha de passar a recollir la tarja per l'Oficina d'Atenció Ciutadana.


 

	Expedient 1411/2020. Tarja de resident al nucli antic – zona verda

	Favorable
	Tipus de votació: unanimitat

	Vista la sol·licitud de concessió de la tarja de resident al nucli antic;
Atès que compleix amb els criteris previstos al punt 11 de l’article 43.2 de l’Ordenança General de Circulació de Solsona;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita. Es comunica al sol·licitant que s'ha de passar a recollir la tarja per l'Oficina d'Atenció Ciutadana.


	Expedient 1412/2020. Tarja de resident al nucli antic – zona verda

	Favorable
	Tipus de votació: unanimitat

	Vista la sol·licitud de concessió de la tarja de resident al nucli antic;
Atès que compleix amb els criteris previstos al punt 11 de l’article 43.2 de l’Ordenança General de Circulació de Solsona;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita. Es comunica al sol·licitant que s'ha de passar a recollir la tarja per l'Oficina d'Atenció Ciutadana.


HISENDA
	Expedient 1418/2020. Danys vehicle 

	Favorable
	Tipus de votació: unanimitat

	Vist l'informe emès pel cap de la brigada municipal, en relació als danys soferts, el dia 22 d'abril de 2020, a un vehicle mentre circulava pel carrer de Sant Salvador, on un ferro que sobresortia de la vorera ha causat un tall a la roda fent que perdés l'aire just al moment de passar;
Vista la factura de reparació presentada núm. 01 17655, de data 23 d'abril de 2020, de Tallers Serena, SL, amb NIF núm. B25404708, per un import de 154,76 €, IVA inclòs;
A proposta del regidor delegat d'Hisenda,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda fer efectiu el pagament de la factura esmentada.


MEDI AMBIENT
	Expedient 1416/2020. Neteja espai entre C/ Traginers, 1 i caserna de la Guàrdia Civil

	Favorable
	Tipus de votació: unanimitat

	Vista la sol·licitud que es netegi l'espai que hi ha entre l'habitatge situat al carrer dels Traginers, 1 i la caserna de la Guàrdia Civil, ja que està ple de brossa, herbes i esbarzers que entren dins de l'habitatge esmentat;
Vist que, un cop fetes les comprovacions adients, es tracta d'un espai públic;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que l'Ajuntament procedirà a netejar l'espai esmentat. 


 

	Expedient 1405/2020. Papereres al camp de futbol del Camp del Serra

	Favorable
	Tipus de votació: unanimitat

	Vist l'informe 265/2020 emès per la Policia Local, en relació a la proposta per millorar la neteja del camp de futbol del Camp del Serra;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda posar dues papereres al camp de futbol del Camp del Serra (una prop del bancs i l'altra a l'accés) i un rètol informatiu.


PERSONAL
	Expedient 1490/2020. Ajuntament de Cardona – nomenament d'un membre titular i dos suplents en un tribunal de selecció

	Favorable
	Tipus de votació: unanimitat

	Vista la sol·licitud presentada per l'Ajuntament de Cardona, en què demana col·laboració per poder designar un membre titular i dos suplents al tribunal qualificador pel procediment de selecció per a la provisió d’una plaça de tècnic/a mitjà d'esports i salut;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda nomenar Candi Viladrich i Cardona, com a membre titular, i Immaculada Jané i Viñals i Mireia Irla i Solà, com a membres suplents, per formar part del tribunal qualificador.


 

	Expedient 607/2020. Horari laboral

	Favorable
	Tipus de votació: unanimitat

	Vista la sol·licitud presentada per una treballadora municipal que sol·licita continuar amb l'horari de 7.30 a 14.30 hores, horari implantant com a mesura al Pla de Contingència de l'Ajuntament de Solsona aprovat pel Comitè de Seguretat i Salut i els representants de l'Ajuntament de Solsona el dia 19 de juny de 2020;
A proposta del regidor delegat d'Hisenda i Administració;
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada i concedir aquest horari fins el 31 de desembre de 2020.


	Expedient 607/2020. Horari laboral

	Favorable
	Tipus de votació: unanimitat

	Vista la sol·licitud presentada per una treballadora municipal que sol·licita continuar amb l'horari de 7.30 a 14.30 hores, horari implantant com a mesura al Pla de Contingència de l'Ajuntament de Solsona aprovat pel Comitè de Seguretat i Salut i els representants de l'Ajuntament de Solsona el dia 19 de juny de 2020;
A proposta del regidor delegat d'Hisenda i Administració;
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada i concedir aquest horari fins el 31 de desembre de 2020.


	Expedient 607/2020. Horari laboral

	Favorable
	Tipus de votació: unanimitat

	Vista la sol·licitud presentada per una treballadora municipal que sol·licita continuar amb l'horari de 7.30 a 14.30 hores, horari implantant com a mesura al Pla de Contingència de l'Ajuntament de Solsona aprovat pel Comitè de Seguretat i Salut i els representants de l'Ajuntament de Solsona el dia 19 de juny de 2020;
A proposta del regidor delegat d'Hisenda i Administració;
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada i concedir aquest horari fins el 31 de desembre de 2020.


	Expedient 607/2020. Horari laboral

	Favorable
	Tipus de votació: unanimitat

	Vista la sol·licitud presentada per un treballador municipal que sol·licita continuar amb l'horari de 7.30 a 14.30 hores, horari implantant com a mesura al Pla de Contingència de l'Ajuntament de Solsona aprovat pel Comitè de Seguretat i Salut i els representants de l'Ajuntament de Solsona el dia 19 de juny de 2020;
A proposta del regidor delegat d'Hisenda i Administració;
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada i concedir aquest horari fins el 31 de desembre de 2020.


	Expedient 607/2020. Horari laboral

	Favorable
	Tipus de votació: unanimitat

	Vista la sol·licitud presentada per un treballador municipal que sol·licita continuar amb l'horari de 7.30 a 14.30 hores, horari implantant com a mesura al Pla de Contingència de l'Ajuntament de Solsona aprovat pel Comitè de Seguretat i Salut i els representants de l'Ajuntament de Solsona el dia 19 de juny de 2020;
A proposta del regidor delegat d'Hisenda i Administració;
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada i concedir aquest horari fins el 31 de desembre de 2020.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

